** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 241**

(protokols Nr. 9, 79. p.)

**Par zemes vienības ar kadastra apzīmējumu 70760060151 iegādi**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 12. septembrī ar reģ. Nr. 2.1.3.6/25/1315) ar lūgumu atsavināt iesniedzējam piederošo zemes vienību ar kadastra apzīmējumu 70760060151 par universālo kadastrālo vērtību.

Zemes vienībai ar kadastra apzīmējumu 70760060020 tika veikta sadalīšana, atbilstoši Madonas novada pašvaldības izsniegtajiem zemes ierīcības projekta izstrādes nosacījumiem “Par nosacījumu izsniegšanu zemes ierīcības projekta izstrādei nekustamajā īpašumā “Līču Vīkšņi”, Mētrienas pagastā, Madonas novadā”, kas reģistrēti Madonas novada pašvaldībā ar reģ. Nr. 2.1.3.6/25/1004. Zemes ierīcības projekta izstrādes nosacījumi noteica izdalīt daļu no pašvaldības autoceļa “Jurjāņi-Plēšas” atsevišķā zemes gabalā. Saskaņā ar Madonas novada pašvaldības būvvaldes 2025. gada 27. maija lēmumu Nr. 137 (protokols Nr. 9, 21. p.) “Par zemes ierīcības projekta apstiprināšanu un nekustamā īpašuma lietošanas mērķu noteikšanu jaunveidojamām zemes vienībām nekustamajā īpašumā “Līču Vīkšņi”, Mētrienas pagastā, Madonas novadā” izveidota jauna zemes vienība ar kadastra apzīmējumu [70760060151](https://www.kadastrs.lv/parcels/4900321760?options%5Borigin%5D=parcel), uz kuras atrodas pašvaldības daļa no autoceļa “Jurjāņi-Plēšas”. Pirkuma cena sastāv no zemes ierīcības projekta izstrādes un īstenošanas attiecināmām izmaksām un PVN, kas ir vienāda ar universālo kadastrālo vērtību zemes vienībai ar kadastra apzīmējumu [70760060151](https://www.kadastrs.lv/parcels/4900321760?options%5Borigin%5D=parcel).

Saskaņā ar Pašvaldību likuma 10. panta pirmo daļu *“Dome ir tiesīga izlemt ikvienu pašvaldības kompetences jautājumu”* un 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Pamatojoties uz Pašvaldību likuma 10. panta pirmo daļu, pirmās daļas 16. punktu, 17. punktu un 19. punktu, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Iegādāties par EUR 726 (septiņi simti divdesmit seši euro) ar PVN, fiziskai personai piederošu zemes vienību ar kadastra apzīmējumu [70760060151](https://www.kadastrs.lv/parcels/4900321760?options%5Borigin%5D=parcel) - 0,3 ha platībā. Tai noteikts nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101). Finansējumu paredzot no Madonas novada pašvaldības 2025.gada budžeta nesadalītajiem līdzekļiem, kas ņemti no Mētrienas pagasta pārvaldes 2024. gada budžeta atlikuma.
2. Uzdot Nekustamā īpašuma pārvaldības un teritoriālās plānošanas nodaļai sagatavot nekustamā īpašuma pirkuma līgumu.

Domes priekšsēdētājs A. Lungevičs

*Dzelzkalēja  28335803*